als_Latn dik_Latn sag_Latn
Zyrtarë nga Danimarka, Suedia dhe Gjermania janë duke mbajtur bisedime emergjente në Bruksel për të trajtuar shqetësimet rreth kontrolleve të reja kufitare, të prezantuara nga disa shtete të Bashkimit Evropian, pjesë të zonës “Schengen”.
Këto bisedime, kryesisht vijnë pas prezantimit të kontrolleve të dokumentacionit nga Suedia për ata që udhëtojnë drejt Danimarkës, si dhe pasi Danimarka intensifikoi kontrollet në kufi me Gjermaninë, transmeton KosovaPress.
“Ne të gjithë u pajtuam se zona ‘Schengen’ dhe lëvizja e lirë duhet të mbrohet më shumë, në favor të qytetarëve dhe ekonomisë”, ka thënë Komisioneri i BE-së për Emigracion dhe Çështje të Brendshme.
Suedia pranoi më shumë se 160 mijë emigrantë vitin e kaluar, shumica e të cilëve kaluan nëpër Danimarkë.
Krahasuar me numrin e banorëve, kjo është shifra më e madhe e pranimit të refugjatëve, më shumë se në çdo vend tjetër të BE-së. Kjo gjë ka shkaktuar një ngarkesë për shërbimet në Suedi dhe për këtë arsye Qeveria suedeze ka prezantuar kontrolle strikte kufitare./KP
als_Latn als_Latn als_Latn als_Latn als_Latn